7 Go tla direga eng fa bodumedi jwa maaka bo sena go senngwa? E tla bo e le nako ya go bontsha se tota se leng mo dipelong tsa rona. Ka nako eo, batho ba le bantsi ba tla leka go batla tshireletsego mo mekgatlhong ya batho e e leng ‘mafika a dithaba.’ (Tshenolo 6:15-17) Mme batho ba Modimo bone ba tla batla tshireletsego kwa go Ene. Fa tlhaselo ya mo lekgolong la ntlha la dingwaga e ne e “khutshwafadiwa,” e ne e se nako ya gore jaanong Bajuda ba sokologele mo Bokereseteng. Go na le moo, e ne e le nako ya gore ba e neng e setse e le Bakeresete ba tswe mo Jerusalema fela jaaka Jesu a ne a laetse. Ka tsela e e tshwanang, fa tlhaselo ya Babelona o Mogolo e “khutshwafadiwa,” re ka se lebelele gore jaanong batho ba le bantsi ba sokologele mo Bokereseteng. Go na le moo, e tla bo e le nako ya gore baobamedi ba boammaaruri ba bontshe gore ba rata Jehofa e bile ba ema batlodiwa nokeng.—Mathaio 25:34-40.